Legal Document

Category: 0

Text:
45. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 1229 της 12/16 Οκτ. 1981 (ΦΕΚ Α' 305) (Διόρθ. Σφαλμ. στο ΦΕΚ Α' 330 της 27 Νοεμ.  1981) Περί καθορισμού όρων και διαδικασίας παροχής αδειών κατασκευής και χρησιμοποιήσεως κυρίων και βοηθητικών λιμενικών εγκαταστάσεων εις αναδόχους συμβάσεων ερεύνης και εκμεταλλεύσεως υδρογονανθράκων. Έχοντες υπ' όψει: α)Τας διατάξεις των παρ. 1 περίπτ. (ε) και παρ. 2 του άρθρ. 18, της παρ.1 του άρθρ. 42 και της παρ. 1 του άρθρ. 44 του Νόμ. 468/1976 "περί αναζητήσεως, ερεύνης και εκμεταλλεύσεως υδρογονανθράκων και ρυθμίσεως συναφών θεμάτων". β)Τας διατάξεις του Νόμ. 1032/1980 "περί συστάσεως Υπουργείου Χωροταξίας Οικισμού και Περιβάλλοντος". γ)Την υπ' αριθ. 264/11.3.81 γνωμοδότησιν του Συμβουλίου της Επικρατείας προτάσει των Υπουργών Εθνικής Αμύνης, Βιομηχανίας και Ενεργείας, Δημοσίων Έργων, Εμπορικής Ναυτιλίας και Χωροταξίας, Οικισμού και Περιβάλλοντος, αποφασίζομεν:  Άρθρ.1.-1.Αι άδειαι κατασκευής και χρησιμοποιήσεως κυρίων και βοηθητικών λιμενικών εγκαταστάσεων υπό αναδόχων συμβάσεων ερεύνης και εκμεταλλεύσεως υδρογονανθράκων κατά τας διατάξεις των άρθρ. 6, 7, 9 και 25 του Νόμ. 468/76, παρέχονται εις τούτους υπό του Υπουργού Βιομηχανίας και Ενεργείας, κατά τους δια του παρόντος καθοριζομένους όρους και διαδικασίαν. 2.Ο λαμβάνων τοιαύτην άδειαν ανάδοχος δικαιούται να χρησιμοποιή κατ' αποκλειστικότητα τας επί τη βάσει της αδείας κατασκευαζομένας εγκαταστάσεις, πλην της περιπτώσεως πολέμου ή Εθνικής Ανάγκης, οπότε ο Ανάδοχος δέον να συμμορφούται με τας σχετικάς αποφάσεις του οικείου κατά περίπτωσιν Υπουργού, άνευ οιασδήποτε εκ μέρους του απαιτήσεως. Άρθρ.2.-1.Δια την παροχήν της αδείας ο ανάδοχος υποβάλλει εις τον Υπουργόν Βιομηχανίας και Ενεργείας αίτησιν χορηγήσεως προεγκρίσεως, συνοδευομένην από τα ακόλουθα στοιχεία: α)Γενικόν τοπογραφικόν διάγραμμα, υπό κλίμακα 1/20.000 έως 1/50.000 της μείζονος περιοχής ως και ναυτικό χάρτη εκδόσεως Ελληνικής ή Βρεταννικής ή Αμερικανικής Υ .Υ . ένθα θα σημειούνται η ενδεικνυομένη ή αι ενδεικνυόμεναι θέσεις όπου προτείνεται να κατασκευασθούν αι εγκαταστάσεις. β)Τοπογραφικά διαγράμματα, υπό κλίμακα 1/500 έως 1/1.000, εις τα οποία να απεικονίζωνται ειδικώτερον η υφισταμένη κατάστασις (μορφολογία εδάφους, χρήσις γης κλπ.) η οργάνωσις του χώρου τα  προς εκτέλεσιν έργα και η έκτασις του κατά τας κειμένας διατάξεις οριοθετημένου αιγιαλού και παραλίας η οποία θα απαιτηθή, καθώς και αι εκτός του αιγιαλού και παραλίας απαιτούμεναι περιοχαί αι μη ανήκουσαι εις το Δημόσιον. γ)Τεχνικοοικονομικήν προμελέτην περιλαμβάνουσαν: 1.Πλήρη αιτιολογίαν περί του ότι αι υφιστάμεναι λιμενικαί εγκαταστάσεις δεν είναι επαρκείς και πρόσφοροι. 2.Την σειράν προτιμήσεως των τυχόν πλειόνων προτεινομένων θέσεων μετά μνείας των πλεονεκτημάτων και μειονεκτημάτων εκάστης τούτων. 3.Τεχνική έκθεσιν των εκτελεσθησομένων έργων. 4.Προϋπολογισμόν δαπάνης των εκτελεσθησομένων έργων και  5.Την προγραμματιζομένην ημερομηνίαν ενάρξεως και περατώσεως των προς εκτέλεσιν έργων. 2.Στοιχεία της προηγουμένης παραγράφου, συντεταγμένα και υπογεγραμμένα υπό μηχανικών εχόντων τοιούτο δικαίωμα κατά τας κειμένας διατάξεις δια πάσας τας προτεινομένας θέσεις υποβάλλονται εις 6πλούν. Άρθρ.3.-1.Αντίγραφα των στοιχείων της παρ. 1 του άρθρ. 2 του παρόντος αποστέλλονται το ταχύτερον εις τους Υπουργούς Εθνικής Αμύνης, Δημοσίων Έργων, Εμπορικής Ναυτιλίας και Οικισμού Χωροταξίας και Περιβάλλοντος, προκειμένου ούτοι να εκφέρουν, εντός προθεσμίας 60 ημερών από της περιελεύσεώς των την γνώμην των επί του αιτήματος του αναδόχου. Εάν ούτοι δεν αποστείλουν την κατά τ' ανωτέρω γνώμη των εις τον Υπουργόν Βιομηχανίας και Ενεργείας εντός της ως άνω προθεσμίας των 60 ημερών λογίζεται ότι δεν έχουν αντίρρησιν δια την αποδοχήν του αιτήματος του αναδόχου. 2.Ο Υπουργός Βιομηχανίας και Ενεργείας παρέχει ή απορρίπτει την αιτουμένην προέγκρισιν, εντός προθεσμίας 35 ημερών από της περιελεύσεως εις αυτόν της γνώμης των εις την προηγουμένην παράγραφον Υπουργών. 3.Εάν η αίτησις αφορά εις κατασκευήν και χρησιμοποίησιν κυρίων και βοηθητικών λιμενικών εγκαταστάσεων εντός Ζώνης Λιμένος, ο Υπουργός Εμπορικής Ναυτιλίας εκφράζει την γνώμη του λαμβάνων υπ' όψιν και τας απόψεις του οικείου οργανισμού λιμένος ή λιμενικού Ταμείου συμφώνως προς την κειμένην νομοθεσίαν. Άρθρ.4.-1.Δια την χορήγησιν της οριστικής αδείας κατασκευής κυρίων και βοηθητικών λιμενικών εγκαταστάσεων, ο ανάδοχος υποβάλλει εις τον Υπουργόν Βιομηχανίας και Ενεργείας, αίτησιν μετά της βάσει της χορηγηθείσης προεγκρίσεως, συνταχθείσης οριστικής μελέτης, συνοδευομένην υπό των ακολούθων στοιχείων, ήτοι: α)Τοπογραφικών διαγραμμάτων, υπό κλίμακα 1/20.000 έως 1/50.000 της μείζονος περιοχής ως και ναυτικού χάρτου εκδόσεως, Ελληνικής ή Βρεταννικής ή Αμερικανικής Υ .Υ ., ένθα απεικονίζεται επακριβώς ή τελικώς επιλεγείσα θέσις δια την κατασκευήν των λιμενικών εγκαταστάσεων. (Αντί για τη σελ. 686,2087) Σελ. 686,2087(α) Τεύχος Ι-43 Σελ. 49 Υδρογονάνθρακες 13.Μ.κ.45 β)Τοπογραφικού διαγράμματος, υπό κλίμακα 1/500 έως 1/1.000 της περιοχής ένθα η επιλεγείσα θέσις, μετά των πέριξ ταύτης βαθών. γ)Τεχνικής περιγραφής και πλήρους στατικής μελέτης, βασιζομένης σε πρόσφατα βυθομετρικά διαγράμματα και γεωτεχνική έρευνα του εδάφους θεμελιώσεως, μετά διατομών των κατασκευασθησομένων έργων. δ)Ηλεκτρομηχανολογικής μελέτης των κατασκευασθησομένων έργων. ε)Τεχνικοοικονομικής μελέτης προστασίας του περιβάλλοντος συμφώνως με τον Νόμ. 743/77 και τας λοιπάς ισχύουσας διατάξεις περί προστασίας του περιβάλλοντος. στ)Μελέτη ληφθησομένων μέτρων προστασίας της ασφαλείας της ναυσιπλοΐας καθ' όλας τας φάσεις εκτελέσεως των έργων. 2.Άπαντα τα στοιχεία της προηγουμένης παραγράφου συντεταγμένα και υπογεγραμμένα υπό μηχανικών, εχόντων τοιούτο δικαίωμα κατά τας κειμένας διατάξεις υποβάλλονται εις εξαπλούν. Αντίγραφα των στοιχείων αυτών, πλήρως ως άνω συμπεπληρωμένων, αποστέλλονται εντός 10 ημερών, προς τους Υπουργούς Εθνικής Αμύνης, Δημοσίων Έργων, Εμπορικής Ναυτιλίας και Χωροταξίας Οικισμού και Περιβάλλοντος προκειμένου ούτοι να εκφέρουν εντός 45 ημερών από της λήψεως των στοιχείων τούτων ή των κατά περίπτωσιν τυχόν συμπληρώσεών των, την γνώμην των, περί της χορηγήσεως ή μη της αιτουμένης οριστικής αδείας. Εάν ούτοι δεν αποστείλουν την κατά την ανωτέρω γνώμην των εις τον Υπουργόν Βιομηχανίας και Ενεργείας εντός της ως άνω προθεσμίας των 45 ημερών, λογίζεται ότι δεν έχουν αντίρρησιν δια την κατασκευήν των εγκαταστάσεων εις την θέσιν και ως προτείνη ο ανάδοχος. Η ως άνω προθεσμία των 45 ημερών δύναται να παραταθή ένεκα δεδικαιολογημένης αιτίας δι' ετέρας 45 ημέρας κατόπιν εκδόσεως σχετικής αποφάσεως του οικείου Υπουργού. Άρθρ.5.-Ο Υπουργός Βιομηχανίας και Ενεργείας παρέχει εις τον ανάδοχον την άδειαν κατασκευής και χρησιμοποιήσεως των λιμενικών εγκαταστάσεων, εντός προθεσμίας 45 ημερών, από της γνωστοποιήσεως εις αυτόν της γνώμης των Υπουργών Εθνικής Αμύνης, Δημοσίων Έργων, Εμπορικής Ναυτιλίας και Οικισμού Χωροταξίας και Περιβάλλοντος ή από της παρελεύσεως απράκτου της υπό της παρ. 2 του άρθρ. 4 του παρόντος οριζομένης προθεσμίας. Σελ. 686,2088(α) Τεύχος Ι-43 Σελ. 50 Άρθρ.6.-Αι διατάξεις του παρόντος εφαρμόζονται αναλόγως και εις τας περιπτώσεις: α)Επεκτάσεως υπό του αναδόχου υφισταμένων λιμενικών εγκαταστάσεων και β)Ασκήσεως υπό της Δημοσίας Επιχειρήσεως Πετρελαίου (ΔΕΠ) του αποκλειστικού δικαιώματος ερεύνης και εκμεταλλεύσεως υδρογονανθράκων δι' αυτεπιστασίας. Για τις νεώτερες διατάξεις βλ. Τόμ. 13 2  , σελ. 244, 981 Επόμ. 13.Μ.κ.45 Υδρογονάνθρακες